runetrust/blame-folketinget-dk huggingface dataset:
Kristian Jensen (V), 2005-10-28:
Derfor har vi brug for en række tiltag, der sikrer, at danske iværksættere kan få tilført kapital, sådan at vi kan få de nye virksomheder til at vokse og gro i Danmark, som skal gøre, at vi kan klare os i konkurrencen i den globalisering, som er en fordel for alle, men som selvfølgelig også kræver, at vi er nødt til at iværksætte en række tiltag for at sikre, at danske virksomheder får gode rammebetingelser.
Mikkel Bjørn (DF), 2023-11-30:
Her har vi som skakspillere placeret os selv fanget i et evigt skakmat forpligtet på at tage imod mennesker i tusindvis uden at have rekvireret hverken værktøjerne eller viljen til at vise selv samme mennesker døren, når de begår kriminalitet og ødelægger helt almindelige danskeres liv.
Rune Lund (EL), 2007-05-25:
Derfor vil vi til tredjebehandlingen stille en række ændringsforslag, som bl.a. går ud på, at der skal udvides med letbaner: Gladsaxe, Herlev, Husum, Brønshøj og Nørrebro Station, gerne med forlængelse ind mod byen til Nørreport og til Sundbyvester.
Bjarne Laustsen (S), 2006-12-06:
»Vil ministeren oplyse, hvad Udlændingeservice har gjort for at tjekke de polske firmaer og medarbejdere, som Skov- og Naturstyrelsen har udliciteret opgaven med at klippe pyntegrønt m.v. i de danske statsskove til, således at arbejds- og opholdstilladelser var på plads, inden arbejdet påbegyndtes?«
Frederik Vad (S), 2025-03-28:
De her mennesker, der gør de ting, jeg læste op, har ikke brug for et kursus i, hvordan man opfører sig, de har brug for at miste deres job, hvis de udfører den her slags aktiviteter, og så vi brug for at sørge for, der kommer færre af de her mennesker ind i landet, og at flere af dem forlader landet igen, hvis de gør ting, der ikke er i orden.
Lars Løkke Rasmussen (M), 2024-11-06:
Jeg skal ikke stå her i dag og forholde mig til, hvordan vi skal håndtere Mellemøsten under det danske formandskab, for jeg håber, ikke ved gud, for ham må man ikke påkalde sig her, men jeg håber af hele mit hjerte, at den her situation har flyttet sig et bedre sted hen, inden vi overtager det danske formandskab.
Karin Nødgaard (DF), 2013-12-03:
Men jeg vil så sige i forhold til de her ting – og jeg er for øvrigt glad for, at hr. Finn Sørensen anerkender det, som Dansk Folkeparti har skrevet i forslaget til vedtagelse – at hvis det er spørgsmålet om retskrav, og det kunne jeg næsten forestille mig, i forhold til det der med at sikre det, så kan vi tage en drøftelse af det, for selvfølgelig vil det være godt med et retskrav.
Karina Lorentzen Dehnhardt (SF), 2022-05-05:
Jamen det er fuldstændig rigtigt, at det er to forskellige modeller, og vi er sådan set tilhængere af begge dele: et statsautoriseret salg af cannabis og så den portugisiske model, som handler om en afkriminalisering af alle stoffer, og som jo i virkeligheden betyder, at man ikke går efter brugerne, men stadig væk har, hvad kan man sige, opretholdt en kriminalisering af bagmændene.
Per Clausen (EL), 2007-04-19:
I Enhedslisten opfatter vi et forslag om at udarbejde en strategi for afvikling af EU's landbrugsstøtte som en klar erkendelse af, at den der taktik med bare at satse på engang ad åre at få den afviklet, og så går udviklingen med udgangspunkt i markedskræfterne i sin gode gænge, som en forkert strategi.
Sophie Løhde (V), 2015-11-04:
Jeg har svært ved at tale på vegne af et andet parti og skal dermed heller ikke udtale mig på vegne af Dansk Folkeparti, men jeg synes ikke, jeg afslører for meget ved at sige, at jeg fornemmer, at Dansk Folkeparti også er enig med Venstre i, at vi skal prioritere sundhedsog ældreområdet højt, også højere end det, som den tidligere regering lagde for dagen.
Mikkel Dencker (DF), 2019-02-26:
Nu har jeg jo været inde på, at der er nogle elementer i borgerforslaget, som vi ikke er så begejstrede for, så derfor vil vi hellere have den proces, som regeringen har lagt op til, hvor det er en mere bred proces, hvor man ikke har lagt nogen spor i forvejen, i forhold til i hvilken retning det specifikt skal gå.
Magni Arge (T), 2017-10-26:
En bæredygtig og fremtidsorienteret vision, som tager afsæt i grønlandske og færøske interesser, vil give vores befolkninger langt større muligheder for voksende velfærd end reaktionære forslag af den type, som blev bragt til torvs forleden dag, om at suspendere Grønlands selvstændighed.
Lars Barfoed (KF), 2002-04-11:
Jeg er da sikker på, at hvis det er således, at Forbrugerombudsmanden har en idé til noget, som Fondsrådet burde drøfte, og Forbrugerombudsmanden fremsender sådan et forslag til Fondsrådet, så vil Fondsrådet da sætte det på dagsordenen, hvis de finder det rimeligt og fornuftigt.
Karsten Nonbo (V), 2000-04-12:
Man kunne jo forestille sig en ung pige, der var blevet udsat for et eller andet, og det eneste, hun kunne sige i forbindelse med afhøringen, var, at det var én fra et eller andet, jeg var lige ved at sige en spejdertrop, som hun kunne nævne navnene på, men ikke kunne komme nærmere ind på.
Mai Villadsen (EL), 2022-05-10:
Jamen alternativet må være at lave en solidarisk fordeling af flygtningene, ikke at lande på den her måde går enegang og laver såkaldte modtagecentre, som i virkeligheden bare er tænkt som afskrækkelse, så det er vores nabolande, der skal hjælpe flere, altså laver aftaler med lande, som, og jeg vil gerne gentage det, bliver anklaget for – og det kommer fra meget valide kilder – at begå tortur, vilkårlige fængslinger.
Preben Bang Henriksen (V), 2019-03-15:
Men jeg har også bemærket lovforslagets side 34, hvor der anføres, at der skal udarbejdes regler i den her forbindelse, herunder regler, håber jeg, der indskærper tavshedspligten over for den, der modtager oplysningen, for vi skal altså ikke derhen, hvor politiet spreder oplysninger til højre og venstre om folks tidligere kriminalitet uden grund.
Johanne Schmidt-Nielsen (EL), 2010-06-16:
Den mulighed, de her ufaglærte voksne så har for at komme ud igen, for at komme ind på arbejdsmarkedet og ud af perioden som ufaglærte – og det er SVU'en jo et stort bidrag til – forringer man så også ved at skære ned fra 80 til 40 uger.
Jonas Dahl (SF), 2010-04-06:
Derfor undrer det mig meget, at man i dag ikke kan fremlægge den del, og jeg må også sige, at jeg synes, det er utilfredsstillende for de danske borgere, som hver dag betaler deres skat, at man nu kan se, at det gør en forskel, om man har en privat sundhedsforsikring eller ej, i forhold til om man kan blive behandlet på de danske sygehuse.
Dennis Flydtkjær (DF), 2012-03-13:
Jeg synes, det er godt, at staten har lavet bankpakkerne for at lave et sikkerhedsnet under vores finansielle virksomheder, men når der f.eks. i beslutningsforslaget står, at banker, der har konverteret deres lån fra staten til aktier, skal lave en udlånspolitik, der ligger i underkanten af markedets rentemarginal, alene af den grund at man vil presse markedet, så mener jeg faktisk, man har overskredet en grænse, som jeg ikke mener man fra Folketingets side skal overtræde.
Pernille Vermund (NB), 2022-05-05:
Tænk, at et flertal i Folketinget accepterer, at vi lukker mennesker ind i vores land og lader dem blive iblandt os, altså mennesker, der afskyr vores normer og værdier så meget, at fænomenet genopdragelsesrejse er blevet en del af vores hverdag.
Margrethe Vestager (RV), 2000-03-03:
EF-direktivet fra 1977 forpligter medlemslandene til i overensstemmelse med deres nationale forhold og deres retssystemer at fremme undervisningen i hjemlandets sprog for børn af migrantarbejdstagere, og modersmålsundervisningen er da også udbredt i en række europæiske lande, herunder Sverige, Norge, Holland og en række af de tyske delstater.
Lone Dybkjær (RV), 2005-03-18:
Jeg kan kun håbe, at fru Charlotte Dyremose taler mod bedre vidende, for det er sådan i dag, at på skatteområdet, hvor man flytter opgaver fra kommuner til staten, er der ikke tale om, at pengene er præcis de samme med hensyn til forbruget i kommunerne og det, staten tager.
Charlotte Antonsen (V), 1999-12-08:
Men det, der har været det mest ejendommelige i den danske debat, er nok, hvordan de partier og bevægelser, der allermest kritiserede NATO, altså dem, der var organiseret i fredsbevægelserne i 1980'erne, dem, der var de største kritikere af NATO, er dem, der i dag siger, at vi alene skal holde os til NATO.
Frederik Vad (S), 2024-01-18:
Hvad stiller vi op med den lærer, der kommer ud fra Københavns Professionshøjskole og fravælger at undervise f.eks. i seksualundervisning, eller som ikke indberetter, hvis der er et barn i klassen, der udsættes for et eller andet, fordi de kommer fra samme etniske miljø, altså ikke laver en indberetning?
Marianne Jelved (RV), 2003-12-02:
Som regel er puljerne relativt små i forhold til de store penge, der bliver brugt til det samlede uddannelsesvæsen, også inden for de forskellige dele af uddannelsesområderne, og det kan virke lidt kunstigt, at man skal sidde og søge og gøre sig umage med at finde måder at dokumentere, at man kan blive berettiget til midler fra de forskellige puljer.
Ole Birk Olesen (LA), 2021-12-22:
I mangel på hr. Christian Juhls indre lommeregner skrues der bare op for den retoriske volumen – der bruges skældsord osv. – i stedet for at forholde sig til det, jeg siger, som er, at det, vores ordning vil give, er 10.000 ubeskattede kroner om måneden, og Arnepensionen er 13.000 beskattede kroner om måneden.
Mattias Tesfaye (S), 2022-04-28:
Derudover har Folketinget netop her i april vedtaget en lov, der skal gøre det muligt at imødegå nogle af de udfordringer, der er med at udbetale hjælp til repatriering til udlændinge, som rejser hjem til sanktionsbelagte lande, hvortil det er vanskeligt at overføre penge – det gælder navnlig Syrien.
Jens Rohde (V), 2000-03-01:
Nu taler statsministeren om historien, og så vil jeg godt lige huske statsministeren på, at socialdemokratiske regeringer i Østrig i vidt omfang tidligere har indeholdt ministre med nazistisk baggrund og også adskillige ministre fra det nuværende Frihedsparti. Men mit spørgsmål skal kort og godt gå på: Er den nuværende traktat god nok, som den er med de gældende bestemmelser for, hvilke sanktioner der kan indføres og hvornår og hvordan man kan indføre sanktioner over for lande, der overtræder menneskerettighederne? Er den nuværende traktat god nok?
Ellen Trane Nørby (V), 2011-05-31:
Der er en optimisme, der er en vækst, der er en udvikling, hvor danskerne igen kommer i arbejde, og den vil jeg gerne have lov til at glæde mig over – i modsætning til Socialdemokraterne og SF, som jo maler sådan et sort billede af, at det hele er dårligt i det danske samfund.
Eyvind Vesselbo (V), 2004-02-26:
Ministeren sagde vist noget i retning af, nu vil jeg ikke citere det direkte, at det er helt uacceptabelt, at der er nogle, der producerer for mange svin, at det er helt uacceptabelt, hvis det fortsætter, at det vil ministeren gribe ind over for, og at det har ministeren grebet ind for over for. Jeg forstod også, at hr. Martin Lidegaard fra Det Radikale havde konstateret, at det havde ministeren gjort, og gav det en anerkendende bemærkning.
Troels Lund Poulsen (V), 2018-12-13:
Derudover er der også sat gang i en særlig indsats i forhold til landbruget og en ny tilsynsmetode i byggeriet, og vi må jo desværre også konstatere – eller desværre, man skal passe på, hvordan man formulerer sig – altså, vi må jo konstatere, at med den nye tilsynsmetode finder Arbejdstilsynet materielle arbejdsmiljøproblemer på knap halvdelen af de besøgte bygge- og anlægsvirksomheder.
Christina Egelund (M), 2025-04-22:
Jeg synes først og fremmest, at det ordentlige er, at når den kortlægning, som nu er sat i værk og skal foretages, er færdig, så kigger vi på den og læser den med de politiske briller, med de holdningsbriller, som hedder: Vi vil ikke have social kontrol, vi vil ikke have kønsopdelt aktivitet, vi vil ikke have religiøs forkyndelse nogen steder i vores uddannelsessektor.
Henrik Dam Kristensen (S), 1999-04-21:
Men jeg synes, det er er helt rigtigt set af hr. Keld Albrechtsen, at her skal vi også turde tænke langsigtet, for hvis det er sådan, at vi får det, man måske kunne kalde overproduktion af økologiske varer i Danmark, jamen så vil det betyde prisfald og de dårligdomme, der vil følge med det.
Per Clausen (EL), 2007-01-23:
Startende med ministerens indledende bemærkninger vil jeg bare sige, at hvis forslag fra Enhedslisten aldrig fik en hårdere medfart fra ministres side, var der jo ikke meget grund til at være bekymret, andet end at man selvfølgelig kunne komme lidt i tvivl om, hvorvidt Enhedslisten nu også var så meget til venstre og så meget i opposition, som vi selv går rundt og tror.
Per Clausen (EL), 2006-05-11:
For det første vil han flytte flere penge over i den såkaldt strategiske forskning, som lyder vældig langsigtet, men som jo i virkeligheden bare handler om, at man skal putte pengene derhen, hvor erhvervslivet siger de skal være, og derefter vil han fordele basismidlerne med udgangspunkt i kvalitets- og samfundsmæssige hensyn.
Brian Mikkelsen (KF), 2009-11-20:
De to beslutningsforslag kommer, i forlængelse af at der den seneste tid har været en intensiv medieomtale af forskellige konkrete sager om overtrædelse af våbenlovens knivforbud, en omtale, der i givet fald til dels kan have efterladt en vis usikkerhed om, hvordan knivreglerne egentlig hænger sammen.
Poul Qvist Jørgensen (S), 2003-12-05:
Det, fru Birthe Skaarup refererede i sin indledning, var jo netop, at det at være alkoholafhængig ikke nødvendigvis betyder, at man er parat lige med det samme, at man lige på en studs erkender, at nu skal der ske noget, så derfor vil der efter min bedste overbevisning aldrig blive tale om de 200.000 anmodninger på én gang.
Pernille Skipper (EL), 2018-05-17:
Jeg vil bare gerne høre fru May-Britt Kattrup, når det åbenbart er en straf ifølge Liberal Alliance, at man skal dokumentere, at man overholder en lov ved at indsamle oplysninger om lønniveau osv., om Liberal Alliance så også mener, at det er en straf at pålægge virksomhederne revisionspligt, og ønsker Liberal Alliance at fjerne revisionspligten?
Lone Møller (S), 2003-03-13:
Jeg har ikke nogen fobi over for private sundhedspersoner, hvilket der måske er nogle der har en opfattelse af. Men jeg har en fobi over for, at vi skal bruge offentlige penge til at putte i noget privat, når presset på det offentlige sundhedssystem er koloenormt og vi ikke har midler nok til det, som vi måske alle gerne vil, for vi har jo alle sammen mange ønsker.
Astrid Krag (S), 2020-01-14:
Kommunal- og regionalpolitikere har altså i modsætning til folketingspolitikere en mødepligt, og det er vigtigt, at de mennesker, der stiller op og bliver valgt, har en pligt til at møde, når der skal træffes beslutninger, der er afgørende for kommunens og regionens drift.
Line Barfod (EL), 2004-11-30:
Det skal selvfølgelig ikke være sådan, at kommunalbestyrelsen skal kunne botanisere i det emne, der kommer fra borgergruppen, men der skal sikres en præcisering, så der ikke bagefter kan opstå en masse fortolkningstvivl, men det er fuldstændig klart, hvad kommunalbestyrelsen skal rette sig efter, alt efter udfaldet af afstemningen.
Stine Brix (EL), 2012-04-17:
Ved at lave en lovændring, hvor det understreges, at der også skal tages økonomiske hensyn, når en kommune skal vurdere, hvorvidt en borger, f.eks. med handicap, eller et barn, der skal anbringes, skal have en bestemt hjælp, risikerer vi, at økonomi kommer til at fylde endnu mere, end det allerede gør i dag.
Sophie Løhde (V), 2013-06-03:
Det har vi sådan set gentaget flere gange, men vi har samtidig heller ikke lagt skjul på, at vi mente, at der var plads til en række ændringer eller forbedringer i det udkast til lovforslag, som sundhedsministeren nu har haft igennem en grundig høringsproces, og som man vist rolig kan sige har givet anledning til en livlig debat samt både ris og ros.
Ida Damborg (SF), 2012-04-13:
Her vil en del af vores land, som i lang tid har været dyrket, nu stå hen i hvile, så biodiversiteten øges og mangfoldigheden i naturen stiger og danskerne kan komme ud i det åbne land og få naturen op under neglene, for det er kun gennem gode oplevelser i naturen, at vores børn vokser op med et fælles ejerskab til og ansvar for naturen.
Keld Albrechtsen (EL), 2003-04-23:
Det er jo det, der er hr. Kim Andersens argumentationslinje: at der er det internationale elsamarbejde, og at der er liberaliseringen, og så kan man ikke gøre noget. Men det vil vi altså fra Enhedslistens side ikke affinde os med, og det er derfor, vi har fremsat et forslag til vedtagelse, som indeholder konkret handling, og hvor vi siger, at så må der altså ske noget, hvis svenskerne ikke vil leve op til en aftale, og det, der først og fremmest må ske, er, at vi holder op med at importere dårlig strøm fra Sverige.
Inger Støjberg (V), 2011-02-09:
Så man kan sige, at ud over alle de ting, som vi i fællesskab kunne gøre, og ud over de ting, som allerede bliver gjort, f.eks. Seniorpraksis Prisen, f.eks. det, at vi hele tiden prøver at gøre opmærksom på vigtigheden af det her, ja, så er der heller ingen tvivl om, at virksomhederne jo altså også får et incitament til selv at gøre noget nu, fordi der simpelt hen bliver mangel på arbejdskraft.
Frank Aaen (EL), 2009-04-02:
Den henholdende, accepterende politik, som regeringen og desværre altså også et flertal i Folketinget i dag lægger op til, er ikke alene at svigte palæstinenserne, men det er også at svigte store dele af den israelske befolkning, som faktisk ønsker fred med palæstinenserne og også er parate til at opgive besættelserne.
Kenneth Kristensen Berth (DF), 2016-12-08:
Det er meget, meget besynderligt, at sådan en beslutning om at give ekstra 52 mio. kr. til partierne og samtidig give adgang til at indsupplere almindelige folketingsmedlemmer for ministre træffes hen over en periode, hvor alle mediernes opmærksomhed er rettet mod nogle regeringsforhandlinger på Marienborg.
Jacob Jensen (V), 2020-06-03:
Jeg synes, det er fuldstændig rigtigt set, når hr. René Christensen siger, at det her kan være en del af en genopretningspakke, for det vil jo også omfatte både sådan de aktuelle aktiviteter og jobs, men det vil også, som hr. René Christensen rigtigt siger, gælde mere fremadrettet.
Karen Rønde (V), 2000-01-26:
Selv Den Danske Dommerforening er betænkelig, idet den anfører, at sondringen mellem almindelige forbehold, som efter forslagets § 21 a ikke kan gøres gældende over for køber, og konkrete forbehold kan og må forventes at give anledning til en del afgrænsningsproblemer.
Villy Søvndal (SF), 2004-05-12:
Vi er helt opmærksomme på, at der er personfølsomme oplysninger, at der er oplysninger, der kunne udgøre en risiko for Danmark, at der er oplysninger, der kunne kompromittere andre lande eller danske relationer til fremmede magter, og at vi har et hensyn at tage til andre landes efterretningstjenester.
Inger Støjberg (V), 2013-02-08:
Jeg vil bare sige, at man gør de her mennesker en, i ordets oprindelige betydning, bjørnetjeneste ved at lade dem flytte uden for asylcentrene, ved at lade dem få et arbejde – som man i øvrigt kan spørge sig selv om hvordan de overhovedet skal få, men fred være med det, det er en anden diskussion – indgå i lokalsamfundene, lade børnene gå i skole og dermed også påbegynde en integration.
Søren Pape Poulsen (KF), 2018-05-29:
Gennemsnitsstraffen for bøder for freds- og æreskrænkelser er i dag på højst 5.000 kr., og der er på ingen måde tale om et niveau, der afspejler krænkelsen ved lovovertrædelsen eller den gevinst, som den ulovlige oplysning måske kan have for mediet.
Flemming Møller Mortensen (S), 2019-03-12:
De skal gerne have en tryghed og en sikkerhed i forbindelse med, at uanset om de går til en offentlig eller privat del af det sundhedstilbud, der er på høreapparatsområdet, så får de den rigtige vejledning og behandling, og at de, hvis de skal have et høreapparat, så også får det absolut bedste høreapparat udleveret.
Anders Fogh Rasmussen (V), 2007-11-27:
Jeg håber, at der vil være bred politisk opbakning til de grundlæggende principper i en fast og fair asylpolitik, hvor vi giver et fristed i Danmark til mennesker, der er reelt forfulgte, og holder fast i, at afviste asylansøgere skal vende tilbage til deres hjemland så hurtigt som muligt.
Ole M. Nielsen (KRF), 2002-03-11:
Man har jo allerede private firmaer, der samler skrald ind osv., og skulle det endelig være, at man vil overdrage en losseplads eller genbrugsaktiviteten til en privat virksomhed, så mener jeg kun, at det er et spørgsmål om at lave en tilstrækkelig og ordentlig kontrakt med det firma for at få det udført ordentligt.
Signe Munk (SF), 2022-04-05:
Der er jo bare den grundlæggende udfordring, at lægger man flere og flere elementer til, som jeg kan høre at partier, der foreslår simple modeller, er tilhængere af, altså både hvad kvaliteten af boligen er, og hvor mange børn der bor der, jamen så får man en endnu mere kompliceret model.
Kristian Jensen (V), 2020-12-03:
Og jeg vil godt holde fast i, at for mig er der faktisk en idé i, at man har en flygtningekategori, lavet under den daværende socialdemokratiske ledelse, der hedder § 7, stk. 3, og som netop er målrettet borgere, som får asyl i Danmark, men på baggrund af at vi tror på, at deres hjemland snart kan tage dem tilbage.
Peter Skaarup (DD), 2023-05-11:
Samtidig bakker vi også op om ambitionen, med hensyn til at regeringen skal styrke indsatsen omkring flere hjemsendelser til de pågældende lande, for vi skal sikre, at flere rejser hjem, så de kan være med til at genopbygge deres lande, i stedet for at de bliver hængende i Danmark og opholder sig her resten af deres liv.
Mette Kierkgaard (M), 2025-05-20:
Når man følger med i den offentlige debat, kan man godt få det indtryk, at vi som velfærdssamfund generelt leverer en hjælp til de ældre, som er for lidt, og som er for dårlig, og en undersøgelse fra Tryg viste også for nylig, at blandt den almindelige befolkning frygter hver anden, at der ikke vil være tilstrækkelig hjælp og pleje, når de bliver gamle.
Troels Lund Poulsen (V), 2005-04-26:
Det har ligestillingsministeren jo allerede i dag meget klart givet udtryk for, bl.a. i Radioavisen – det bakker Venstre naturligvis op om, da ligestillingsministeren jo også er medlem af Venstre – og det er jo at give mulighed for, at kvinder kan modtage kursusforløb, hvor man sætter fokus på, om der er nogle ting, som man skal være bedre til at informere om, for at kvinder i højere grad tager imod de tilbud, som bliver givet med hensyn til bestyrelsesposter.
Bent Bøgsted (DF), 2012-01-19:
Det er jo tydeligt at høre, at hr. Frank Aaen taler uden om det spørgsmål, der blev stillet af hr. Kristian Thulesen Dahl, for der blev hele tiden sagt hvis og hvis – hvis nu dagpengebeløbet stiger, hvis nu det bliver fastlagt, at man kan få et arbejde efter 1 år – og det kan tolkes på den måde, at Enhedslisten er klar til at indgå en skatteaftale uden nogen dikkedarer; så er man klar til at sige ja, hvis man får sådan nogle store løfter opfyldt.
Mariann Fischer Boel (V), 2000-05-02:
Og så har vi mærket os forslagsstillernes bemærkninger i lovforslaget om de særlige forhold, der gør sig gældende for opfyldelse af bopælspligten, men dér kan vi så fra Venstres side være i tvivl om, om en fjernelse af § 12, stk. 3, vil sikre, at man til enhver tid kan gå ind og opsige en lejer for at opfylde bopælskravet.
Tina Nedergaard (V), 2011-02-03:
Lad mig så vende mig til den anden side af salen, for det er jo sådan, at hvis det skulle ske – og det håber vi jo ikke at det gør, og vi regner bestemt heller ikke med det – at oppositionen får flertal og dermed fik magt, som den har agt, så vil det regne med guld og flyde med marmor overalt i det ganske danske land.
Kim Behnke (FP), 1999-03-04:
Alle mulige smarte konsulentfirmaer har købt biler og alt muligt andet, afleveret nogle tynde rapporter, som ingen fik noget ud af, og scoret kassen i form af nogle gigantiske honorarer fra EU, hvorimod det samarbejde, der har været mellem Barsebäckværket og Ignalinaværket, på alle punkter har været fremragende.
Henning Hyllested (EL), 2016-03-29:
Jeg har såmænd selv prøvet det i Sverige, da de lige havde gennemført den fulde liberalisering derovre, og det var kun, fordi behjertede havnearbejderkolleger i Gøteborg hjalp til, at vi ikke blev snydt, så vandet drev, for at sige det rent ud.